Selecció d'entitats col·laboradores per a la gestió dels ajuts a actuacions per enfortir les entitats de les comarques lleidatanes i gironines que treballen en l'àmbit de la cooperació al desenvolupament, l'educació per al desenvolupament, la pau i els drets humans.
Procediment de selecció de dues entitats col·laboradores (una a Lleida i una altra a Girona) encarregades de gestionar els ajuts, en règim de concurrència no competitiva, a les actuacions per enfortir les entitats de les comarques lleidatanes i gironines que treballen en l'àmbit de la cooperació al desenvolupament, la pau i els drets humans, d'acord amb l'enfocament estratègic de gènere i basat en drets humans conforme allò que estableix el Pla director de cooperació al desenvolupament 2015-2018.
Per tant, actuaran com a entitats col·laboradores de l'Agència Catalana de Cooperació al Desenvolupament (ACCD) per a aquestes convocatòries, i d'acord amb els termes inclosos en l'article 11 de la Llei 38/2003, de 17 de novembre, General de Subvencions, l'entitat que acrediti, davant de l'ACCD, les seves condicions d'eficàcia i solvència.
Persones jurídiques, legalment constituïdes, que acreditin els següents criteris de solvència:
a) Disposar de seu social permanent (social i fiscal) a les comarques de Lleida i Girona, respectivament.
b) Experiència mínima de 5 anys com a espai de relació, assessorament, informació i coordinació de les entitats a les que va dirigida la convocatòria d'ajuts.
c) Coneixement aprofundit del teixit associatiu de les comarques de Lleida i Girona, respectivament, en els àmbits de la cooperació al desenvolupament, l'educació per al desenvolupament, la pau i els drets humans.
d) Experiència mínima d'un any en la gestió de subvencions, la qual cosa s'acreditarà mitjançant la presentació d'una certificació d'execució per l'activitat realitzada emesa per l'administració que concedeix els ajuts.
e) Estar inscrita en el Registre Oficial d'ONGD que gestiona l'ACCD.
f) Estar al corrent de les obligacions derivades de subvencions percebudes per la Generalitat de Catalunya en exercicis anteriors.
g) Estar al corrent de les obligacions tributàries i de la Seguretat Social davant de l'Estat i la Generalitat de Catalunya.
No podran obtenir la condició d'entitat col·laboradores les entitats que incorrin en alguna de les circumstàncies previstes en l'article 13 de la Llei 38/2013, de 17 de novembre, general de subvencions.
A aquests efectes, l'entitat col·laboradora podrà justificar que no es troba incursa en cap de les causes de prohibició establertes en l'article 13 de la Llei 38/2013, de 17 de novembre, general de subvencions, mitjançant una declaració responsable, d'acord amb el que disposa l'apartat 7 de l'esmentat article.
Amb la signatura de les declaracions responsables contingudes en el formulari de sol·licitud normalitzat, la persona signant manifesta, sota la seva responsabilitat, que compleix els requisits establerts en aquest apartat i que disposa de la documentació que ho acredita.
Si l'ACCD, per causes alienes a la seva actuació, no pot aconseguir els documents, els requerirà a l'entitat beneficiària que els aporti en el termini de 10 dies hàbils.
La sol·licitud s'ha de presentar dins del termini de 10 dies hàbils comptats a partir de l'endemà de la publicació d'aquest anunci al web.
El termini per a resoldre és d'un màxim d'un mes comptat des de l'endemà del termini màxim de presentació de les sol·licituds.
L'efecte del silenci administratiu és desestimatori.
El primer dia és el 21 de juny i el darrer dia és el 5 de juliol, inclòs.
Recurs de reposició: el termini d'interposició és d'un mes des de la publicació al web de l'ACCD.
Recurs contenciós administratiu: el termini d'interposició és de dos mesos des de la publicació al web de l'ACCD.